Valget i Brasil 2006

Valget i Brasil 2006 ble avholdt den 1. oktober (første valgomgang) og 29. oktober (andre valgomgang). Brasil arrangerer storvalg der man i tillegg til ny president, velger guvernører for de ulike delstatene og det føderale distrikt samt senatorer til nasjonalforsamlingen.

Ved valget måtte partiene forholde seg til en vertikaliseringsregel fra 2002. Denne regelen sier at politiske allianser på delstatsnivå ikke kan avvike fra allianser på nasjonalt nivå. 

President og visepresident
President og visepresident velges på samme stemmeseddel. Dersom ingen det ikke oppnås absolutt majoritet for en av kandidatene i første valgomgang, gjennomføres det en andre valgomgang mellom de to kandidatene som fikk flest stemmer i første omgang.

Partiene som stiller presidentkandidater er:
 Partido dos Trabalhadores (PT) – President Luiz Inácio Lula da Silva, Brasils nåværende president. Stiller til gjenvalg i 2006 sammen med nåværende visepresident José Alencar fra Partido Republicano Brasileiro. Disse to partiene inngår i koalisjonen A Força do Povo (Folkets styrke) sammen med kommunistpartiet.
 Partido da Social Democracia Brasileira (PSDB) – Det største opposisjonspartiet, Geraldo Alckmin er deres presidentkandidat mens José Jorge fra koalisasjonspartiet Partido da Frente Liberal (PFL) er visepresidentkandidat.
 Partido Socialismo e Liberdade (PSOL) – Presidentkandidat: Heloísa Helena, visepresidentkandidat: César Benjamin. Partiet har dannet koalisjonen Frente de Esquerda (Venstrefronten) sammen med to andre partier.
 Partido Democrático Trabalhista (PDT) – Presidentkandidat er Cristovam Buarque, som forlot PT i 2005, mens  visepresidentkandidat er Jefferson Peres.
 Partido da Causa Operária (PCO) – Presidentkandidat:  Rui Costa Pimenta. Visepresidentkandidat: Pedro Paulo de Abreu Pinheiro. I august 2006 ble dette partiet nektet å stille liste ved valget da det ikke hadde overholdt en tidsfrist. Denne beslutningen er anket av PCO.
 Partido Social Liberal (PSL) – Presidentkandidat: Luciano Bivar. Visepresidentkandidat: Américo de Souza.
 Partido Social Democrata Cristão (PSDC) – Presidentkandidat: José Maria Eymael. Visepresidentkandidat: José Paulo Neto.
 Partido Republicano Progressista (PRP) – Presidentkandidat: Ana Maria Rangel.

I tillegg finnes det en del partier som deltar i presidentvalget, men som ikke stiller med presidentkandidat. Dette inkluderer Partido do Movimento Democrático Brasileiro (PMDB), som er blant de store politiske partiene i Brasil. Begrunnelsen for at de ikke stiller med egen presidentkandidat, er at de vil ha mer handlingsrom i forhold til vertikaliseringsregelen slik at de kan danne ulike politiske allianser på delstatsnivå.

Parlamentsvalg
Deputertkammeret
Frem til valget har regjeringskoalisjonen til president Lula en svak majoritet i kongressen. En omfattende korrupsjonsskandale ble avdekket i april 2005 og har preget brasiliansk politikk frem mot valget. Det forventes derfor at dette vil få følger ved valget 1. oktober og at det vil komme store utskiftinger i Deputertkammeret (Câmara dos Deputados).

Senatet
En tredjedel av senatet er på valg i 2006. Dette innebærer en senator fra hver av Brasils 26 delstater samt en senator fra det føderale distriktet. På samme måte som for deputertkammeret, forventes det en endring av maktbalansen etter valget.

 Delstatsvalg 
Brasil er en sterkt sentralisert føderasjon. Dette gjenspeiles også i delstatsvalgene, som holdes samme år og på samme dato som valgene på statlig nivå.

 Valgresultater 

Kandidat1. Valgomgang2. ValgomgangLuiz Inácio Lula da Silva (PT, PRB, PCdoB, PL, PSB )48,61%60,83Geraldo Alckmin (PSDB, PFL, PPS)41.64%39,17Heloísa Helena (PSOL, PSTU, PCB)6,85%Cristovam Buarque (PDT)2,64%Andre0,26%

Se også
Brasils politikk

Kategori:Valg i 2006
Kategori:Valg i Brasil
Kategori:2006 i Brasil